कोल्ली पहाड़ियाँ
कोल्ली पहाड़ियाँ (Kolli Hills) या कोल्ली मलइ भारत के तमिल नाडु राज्य के मध्य में स्थित एक छोटी पर्वतमाला है। यह नामक्कल ज़िले और तिरुचिरापल्ली ज़िले में 280 वग किमी के क्षेत्र पर विस्तारित हैं और पूर्वी घाट की एक श्रेणी हैं। इसके पहाड़ 1300 मीटर तक की ऊँचाई छूते हैं और यह श्रेणी भारत के पूर्वी तट से समानांतर चलती है। कोल्ली पहाड़ियों में कई हिन्दू धार्मिक तीर्थ स्थित हैं।